text: 
  Dansk humor er nok mere mørk og dyster end sydens humor, der er 
  mere åben og siger tingene direkte. Vores humor er sort og indirekte.
   Måske hænger det sammen med, at vi har det koldere, sidder mere 
  ind og bliver deprimerede om vinteren. Når vi holder fest, så skal 
  det virkelig være noget, vi kan huske i lang tid efter. Franskmændene
   f.eks. møder hinanden på en mere afslappet måde, de har en anden 
  facon at være sammen på, end vi har.
  
  Dansk og engelsk humor ligner hinanden meget. Danskerne laver gerne 
  sjov med politik, vi har friheden til det. I andre lande går det 
  mere ud over religion og handicappede. Men vores form for humor er 
  rar, synes jeg.
  
  Skandinaviske komikere er også forskellige indbyrdes. Svenskeren 
  forbereder sig grundigt. Nordmanden går bare ind og spiller, mens 
  danskeren spørger: Skal vi ikke lige holde en pause, så vi kan 
  snakke om det først !
  
  
  
  